Աղասի Թադևոսյան

Աղասի Զավենի Թադևոսյան (), մշակութային մարդաբան, ազգագրագետ, պատմական գիտությունների թեկնածու։

Կենսագրություն 
Աղասի Թադևոսյանը ծնվել է 1966 թվականի հոկտեմբերի 31-ին Երևան քաղաքում։ 

1985-1987 թվականներին ծառայել է խորհրհային բանակում։ 1991 թվականին ավարտել է ԵՊՀ պատմության ֆակուլտետը և նույն թվականին ընդունվել Հայաստանի գիտությունների ազգային ակադեմիայի Հնագիտության և ազգագրության ինստիտուտ, ուր 1993 թվականից մինչ օրս աշխատում է որպես ավագ գիտաշխատող։ 2000 թվականից զուգահեռաբար դասավանդում է նաև Երևանի պետական համալսարանի պատմության ֆակուլտետի մշակութաբանության, հնագիտության և ազգագրության ամբիոններում։

Գիտական գործունեություն 
1995 թվականին պաշտպանել է պատմական գիտությունների թեկնածուի ատենախոսությունը՝ «Դարբինը հայոց ծիսակարգում» թեմայով և ստացել պատմական գիտությունների թեկնածուի կոչում՝ ազգագրություն մասնագիտացմամբ։ 2001 թվականին արժանացել է Գալուստ Գյուլբենկյան հիմնադրամի և Հայաստանի Գիտությունների ազգային ակադեմիայի «Հայաստանի լավագույն երիտասարդ գիտնական» մրցանակին։ Միջազգային հեղինակավոր Ֆուլբրայթ ակադեմիական կրթաթոշակառու է։ 2012-2013 թվականների ուսումնական տարում որպես Ֆուլբրայթի հրավիրյալ հետազոտող աշխատել է Կալիֆորնիայի Բերքլիի համալսարանում։ Հետազոտական համագործակցություն է ունեցել աշխարհի տարբեր առաջատար համալսարանների հետ։ Իր գիտական հետազոտությունները ներկայացնող զեկույցներով հանդես է եկել Քեմբրիջի, Զալցբուրգի, Օսլոյի և մի շարք այլ միջազգային համալսարաններում։ 

Գիտական հետաքրքրությունների շրջանակներն են Հայաստանի ավանդական և ժամանակակից մշակույթը, պատմաճարտարապետական ժառանգությունը, ժողովրդական կյանքի առօրեականությունը, միգրացիոն գործընթացների մշակութաբանական տեսանկյունները, ուշխորհրդային շրջանում Հայաստանի հասարակությանը բնորոշ սոցիալ-մշակութային փոխակերպումները, հետխորհրդային հայկական հասարակության սոցիալական շերտավորման գործընթացները և դրա մշակութաբանական առանձնահատկությունները։ Մասնավորապես, ուշխորհրդային առօրեականության մոդեռնիզացիան, հետխորհրդայինում խորհրդային ժառանգության խնդիրները, քաղաքացիական շարժումները, միգրացիան և առօրեականությունը, աղքատությունը և առօրեականությունը, քաղաքային առօրեականության հետխորհրդային փոխակերպումները, երիտասարդության հիմնախնդիրները։  

Աղասի Թադևոսյանը հրատարակել է 18 հեղինակային ու համահեղինակային մենագրություն և 92 գիտական հոդված հայերեն, անգլերեն, գերմաներեն, ռուսերեն և հունարեն լեզուներով։

Հրատարակած մենագրություններ 
 Գոյատևման ռազմավարությունը և հասարակական շերտավորման պատկերը Հայաստանում 1991-1996 թթ., Երևան, 1998։
 Անցումային շրջանի էթնոհոգեբանական փոփոխությունների առանձնահատկությունները Հայաստանում 1991-1998 թթ., Երևան, 1998։
 Երևան. Խաղային տարրերը 1988-1989 թթ. ղարաբաղյան հանրահավաքներում, Երևան, 1999։
 Արժեքային գործընթացները և միտումները Հայաստանում 1991-1998 թթ., Երևան, 2000։
 Քաղաքացիական հասարակության հիմքերն ու հնարավորությունները Հայաստանում, Երևան, 2000։
 Ազգային գաղափարախոսւթյան սահմանները և բովանդակությունը, Երևան, 2000։
 ՀՀ ազգային փոքրամասնություններն այսօր (Թադևոսյան Ա., Գաբրիելյան Մ., Դոլժենկո Ի., Մկրտումյան Յու., Սարգսյան Հ.), h.1, Երևան, 2000։
 Աղքատության հաղթահարման ռազմավարությունը և զբաղվածության հիմնախնդիրը Հայաստանում, Երևան, 2001։
 Դարբինը հայոց մշակույթում, Հայոց ժողովրդական մշակույթը և ինքնությունը (Թադևոսյան Ա., Պետրոսյան Հ., խմբ. Աբրահամյան Լ., Սվիզի Ն.), Ինդիանա համալսարանի հրատարակչություն, 2001։
 Աղքատության և գոյատևման պատկերը ՀՀ-ում (Թադևոսյան Ա., Գաբրիելյան Մ.), Երևան, 2003։ 
 Նորավանք (պատմաճարտարապետական համալիրը), (Թադևոսյան Ա., Ամիրյան Վ.), Երևան, 2004։
 Կեչառիս(պատմաճարտարապետական համալիրը), (ԹադևոսյանԱ., Ամիրյան Վ.), Երևան, 2004։
 Ախթալա (ամրոցը և վանական համալիրը), Երևան, 2007։
 Սանահին (վանական համալիրը), (Թադևոսյա նԱ., Ամիրյան Վ.), Սբ. Էջմիածին, 2007։
 Գոշավանք (վանական համալիրը), (Թադևոսյան Ա., Ամիրյան Վ.), Սբ. Էջմիածին, 2007։
 Դարբինը Հայոց Ծիսակարգում։ Հայ ազգագրություն և բանահյուսություն, h. 23, Երևան, 2007։
 Ախթալա. Պատմությունը և ներկան, Երևան, 2010։
 Միգրացիա և առօրեականություն. Ճանապարհորդություն մշակույթների ու պրակտիկաների սահմանագծին, Երևան, 2014։

Պարգևներ և մրցանակներ 
 Գալուստ Գյուլբենկյան հիմնադրամի մրցանակ (2001)
 Հայաստանի գիտությունների ազգային ակադեմիայի «Հայաստանի լավագույն երիտասարդ գիտնական» մրցանակ (2001)

Ծանոթագրություններ

Արտաքին հղումներ 
 Կեսգիշերն անց. Աղասի Թադևոսյան
 Ազատություն. Աղասի Թադևոսյան
 Մարտյան [աուդիո քրոնիկներ | Աղասի Թադևոսյան]
 Խորհրդային մարդը և հետխորհրդային քաղաքացին. Աղասի Թադևոսյան

Ֆուլբրայթի կրթաթոշակակիրներ
Հայ ազգագրագետներ
Հայ մշակութաբաններ
Մշակութային մարդաբանություն
Պատմական գիտությունների թեկնածուներ